Všeobecné záväzné nariadenie

obce Zvolenská Slatina, ktorým sa určujú podmienky na odvádzanie odpadových vôd verejnou kanalizáciou v obci Zvolenská Slatina.

č.5/2007

Všeobecné  záväzné nariadenie bolo prijaté Obecným zastupiteľstvom vo Zvol. Slatine dňa 
pod č.  /2007 v súlade s ustanovením § 6 zákona č.369/1990 Zb. o obecnom zriadení v znení neskorších predpisov, ustanoveniami zákona č.364/2004 Z. z. o vodách (vodný zákon) v znení neskorších predpisov a zákona č.442/2002 Z. z. o verejných vodovodoch a verejných kanalizáciách:

I.	Časť
Všeobecné ustanovenie

1)  Verejná kanalizácia v obci Zvol. Slatina je súbor objektov a zariadení- kanalizačných stôk a kanalizačných objektov vrátane čistiarne odpadových vôd, slúžiacich na odvádzanie a čistenie OV v obci.
2)  Vlastníkom verejnej kanalizácie a ČOV je obec Zvol. Slatina a prevádzkovateľom Fy WASPE s.r.o. B. Bystrica na základe mandátnej zmluvy zo dňa 1.3.2007 (ďalej len vlastník a prevádzkovateľ), ktorých povinnosťou je prevádzkovanie a sústavné zabezpečovanie potrebnej kapacity verejnej kanalizácie a ČOV a vytváranie predpokladov a podmienok na jej hospodárnu a bezporuchovú prevádzku v súlade s technickými normami a prevádzkovým poriadkom kanalizácie a ČOV obce.

II.	Časť
Správa verejnej kanalizácie a ČOV

1)  Obec ako vlastník VK a ČOV je povinná zabezpečiť:

a) plynulé a bezpečné odvádzanie OV a na ČOV povinne zabezpečiť čistenie týchto OV,
b) aby pri nakladaní s kalom vznikajúcim pri čistení OV nebolo ohrozené životné prostredie,
c) aby verejná kanalizácia a ČOV spĺňali technické požiadavky hlavne:
- VK musí byť navrhnutá a vybudovaná tak, aby negatívne neovplyvnila životné prostredie a bola zabezpečená dostatočná prevádzková kapacita pre nepretržité odvádzanie a čistenie OV od producentov pri všetkých štandardných miestnych klimatických podmienkach,
- VK musí byť vodotesná, chránená proti zamrznutiu a pred poškodzovaním vonkajšími vplyvmi,
- kanalizačné potrubie na odvádzanie OV ako aj kanalizačné prípojky, musia byť pri súbehu alebo križovaní uložené hlbšie ako vodovodné potrubie na dodávku pitnej vody,
d) vypracovanie a aktualizáciu prevádzkového poriadku VK a ČOV,

1)	Po predchádzajúcom súhlase prevádzkovateľa umožniť pripojenie na verejnú kanalizáciu , ak sa pripájaný objekt alebo nehnuteľnosť, ktorá sa nachádza na území s kanalizačnou sieťou a ak je to technicky možné.
2)	Uzatvoriť písomnú zmluvu o odvádzaní OV so žiadateľom o pripojenie na verejnú kanalizáciu.
3)	Obec je povinná sledovať akosť a merať množstvo OV vypúšťaných z ČOV do povrchových vôd- recipient.
4)	Umožniť prístup k verejnej kanalizácii a ČOV osobám, ktoré sú na to oprávnené podľa vyššie uvedených zákonov a iných všeobecne záväzných právnych predpisov.
5)	Vlastník VK je povinný poskytovať ministerstvu a príslušným orgánom verejnej správy údaje potrebné na spracovanie situačných správ za uplynulý rok na úseku VK.

III.	Časť
Prevádzkovanie verejnej kanalizácie a ČOV

1)	Prevádzkovateľ VK bude poskytovať vlastníkovi VK a ČOV služby a práce v zmysle zákona č.442/2002 Z. z. o verejných vodovodoch a verejných kanalizáciách a mandátnej zmluvy zo dňa 1.3.2007.
2)	Prevádzkovateľ bude prevádzkovať VK v súlade s osobitnými predpismi, všeobecným záväzným nariadením obce, prevádzkovým poriadkom VK obce, podmienkami stanovenými na túto prevádzku rozhodnutiami príslušných orgánov verejnej správy.
3)	Vykonávať riadnu a pravidelnú údržbu VK a ČOV.
4)	Zabezpečiť vyznačenie podzemného vedenia VK podľa skutočného vyhotovenia stavby graficky na mapách, a to polohu, výšku, ako aj ich opis a ich zmeny.
5)	Prevádzkovateľ je oprávnený požadovať od producenta, aby na vlastných zariadeniach vykonal na vlastné náklady nevyhnutné úpravy, ktoré sú potrebné na bezpečnú a spoľahlivú prevádzku VK, inak producent zodpovedá za škodu, ktorú tým spôsobil.

IV.	Časť
Odvádzanie odpadových vôd

1)	Verejnou kanalizáciou môžu byť odvádzané len odpadové vody v akosti a množstve podľa podmienok stanovených prevádzkovým poriadkom VK a ČOV obci.
2)	Vlastník nehnuteľnosti, na ktorej vznikajú OV, je povinný pripojiť nehnuteľnosť na verejnú kanalizáciu a splniť technické podmienky týkajúce sa najmä miesta a spôsobu pripojenia na VK a uzatvoriť zmluvu o pripojení s vlastníkom VK v termíne do 31.10.2008.
3)	Vlastník nehnuteľnosti, ktorá sa nachádza na ulici s nevybudovanou verejnou kanalizáciou, je povinný odpadové vody odvádzať do nepriepustnej žumpy, prípadne septikov a po jej naplnení zabezpečiť jej vývoz do miestnej ČOV, prípadne zabezpečiť vývoz oprávnenou organizáciou. Povinnosť vlastníka nehnuteľnosti je odpad likvidovať min. 1x ročne s predložením dokladu obci v termíne od III. do X. mesiaca  v kalendárnom roku. V prípade, že takýto doklad nebude obci preukázaný, obec v zmysle § 77 odst. 1, písm. b, vodného zákona vyvolá jednanie na Obvodnom úrade ŽP z dôvodu podozrenia na vypúšťanie OV bez povolenia. Odpad zo žúmp, septikov je zakázané vypúšťať do vodných tokov, miestnych rigolov a na vlastné a cudzie pozemky.
4)	Ak sa vlastník VK nedohodne s producentom inak a ak nie je množstvo vypúšťaných OV merané, má sa za to, že odberateľ, ktorý odoberá vodu z verejného vodovodu, vypúšťa do verejnej kanalizácie také množstvo vody, ktoré podľa zistenia odobral z verejného vodovodu, s pripočítaním množstva vody získaných z iných zdrojov. Takto zistené množstvo OV je podkladom na vyúčtovanie stočného.
5)	Za odvádzanie OV verejnou kanalizáciou platí producent vlastníkovi VK stočné. Právo na stočné vzniká vtokom OV do verejnej kanalizácie.
6)	Cenu za 1 m3 odvedenej odpadovej vody upravuje osobitný predpis. (Výnos Úradu pre reguláciu sieťových odvetví č.3/2007)

V.	Časť
Platenie stočného

1)	Návrh ceny- stočné za odvedenie a čistenie odpadovej vody VK a na ČOV bude každoročne schválený Úradom pre reguláciu sieťových odvetví.
2)	Vlastník VK predloží producentovi výpočet stočného, ktorého výška bude zakotvená v zmluve o odvádzaní odpadových vôd VK uzatvorenej medzi vlastníkom VK a producentom.
3)	Týmto VZN sa schvaľuje splatnosť stočného takto:

Občania: - v termíne do 31.7. v danom roku úhrada 100% stočného

Podnikatelia:   - v termíne do 31.7. v danom roku úhrada 50% stočného
- v termíne do 31.10. v danom roku úhrada 50% stočného

Výška stočného za m3 odvedenej OV bude určená uznesením OcZ obce Zvol. Slatina v danom kalendárnom roku.

4)	Výška poplatku za likvidáciu odpadovej vody zo žumpy, príp. septiku na obecnej ČOV bude určená OcZ obce Zvol. Slatina.

VI.	Časť
Záverečné ustanovenie

1)	Obecné zastupiteľstvo obce Zvol. Slatina zrušuje VZN obce Zvol. Slatina, ktorým sa určujú podmienky na odvádzanie OV verejnou kanalizáciou v obci zo dňa 22.4.2004 pod č.2/2004.
2)	Toto VZN bolo schválené OcZ obce Zvol. Slatina uznesením č.   84/2007               dňa  14.12.2007 a nadobudlo účinnosť dňa 01.01.2008 

Vo Zvol. Slatine, dňa 28.11.2007

Ján Beňo
starosta obce

VZN bolo vyvesené dňa  : 28.11.2007
	     zložené dňa    : 10.01.2008